ming030890/wiki-yue-high-quality huggingface dataset:
認知同義詞

認知同義詞（英文：Cognitive synonymy）係語義學入面嘅一個概念，講緊兩個或者以上嘅字詞喺真值條件上完全相同。就算用埋聯想意思都無法分辨兩隻字詞。
海蝕柱

海蝕柱係指海岸地區嘅垂直柱狀岩石，由沉積岩或火成岩受到海岸侵蝕而成。
優雅嘅變化

優雅嘅變化（英文：Elegant variation）係一個出自歐美嘅概念，講寫嘢嘅，指緊喺同一篇文章入面，為咗避免重複字詞而刻意用啲同義詞去指同一樣嘢。呢種寫作技巧原意係想令文章好睇啲，但係喺學術寫作，唔少人都覺得呢種做法係一種壞習慣，過分追求變化反而搞到讀者混亂，甚至誤解作者想表達嘅意思。
陶侃

陶侃（259年—334年），字士行，江州都昌人，係東晉嘅將領、大臣。佢係晉元帝、明帝同埋成帝在位時嘅重臣，長期喺東晉嘅邊境鎮守。佢曾解決咗蘇峻之亂（中文：蘇峻之亂）做荊州、江州刺史、太尉，封長沙郡公。喺死後謚號叫桓。
成語「陶侃搬磚」就係來自佢。
越南書法

2011 年影到有人喺河內寫書法。佢寫緊嘅係「祿」呢隻漢字。隻漢字喺粵語入面讀做 luk6，而喺越南話入面就可以讀做 lộc。
越南書法（粵音：Jyut6 naam4 syu1 faat3；越南文：Thư pháp Việt Nam / 書法越南），又或者叫書法越南，顧名思義係指越南嘅傳統書法，包含咗越南人寫字漢、字喃同國語字嗰陣用嘅書法—當中字漢同字喃係方塊字，而越南國語字就係羅馬字嘅變體，兩者涉及相當唔同嘅書寫技巧。

字漢同字喃
書法字國語寫 Việt（越）呢隻字。
一路直至廿世紀為止，越南嘅人寫嘢主要係用字漢（越南人對漢字嘅稱呼）同埋字喃（似漢字但專設計嚟寫越南話嘅文字）嘅。因為噉，越南一路都有字漢同字喃嘅書法。越南嘅字漢同字喃書法，被指係深受唐朝嘅影響，及後發展成自己嘅一套風格。

書法字國語
越南嘅書法字國語有陣時會將啲羅馬字當做方塊字噉嚟寫。
Tân niên hạnh phúc bình an tiến （新年幸福平安進）
Xuân nhật vinh hoa phú quý lai （春日榮華富貴來）
書法字國語（意思係國語字嘅書法）係指越南國語字嘅書法。
喺 15 世紀之後，越南就有同西洋人接觸，開始有人嘗試用羅馬字嚟寫越南話。及後越南畀法國殖民，更加增強咗羅馬字嘅影響力。喺 1900 至 1910 年代，越南人開始大舉用羅馬字寫嘅越南話編寫文學，形成咗所謂嘅越南國語字。自從 1920 年代起，越南人書寫已經變成以羅馬字為主。用越南國語字寫書法（書法字國語）呢家嘢就隨即興起。
值得留意嘅係，書法字國語有陣時會「漢字化」：國語字嚟自羅馬字，傳統上係打橫寫嘅，有別於漢字同假名等嘅方塊字，而因為國語字寫嘅字詞長度參差不齊，喺某啲場合—例如係寫對聯—就好撈絞；於是越南人就諗到條計仔，將國語字「方塊化」，佢哋會將啲羅馬字砌做方塊噉嘅樣，將幾隻字母由左至右、由上至下噉嵌入一個方塊度。為咗藝術上嘅考量，其中幾隻字母會有啲變體，例如 h 會變做の噉。
霍廣賢

霍廣賢(Fock Kwong Yin, Henry)，香港高等教育界人士，而家係香港浸會大學學生事務處輔導長。香港浸會大學工商管理學院市場學系系主任及教授、政府助學金聯合委員會委員。

早年經歷
喺一份香港浸會大學嘅校友通訊入面，佢曾經接受訪問，提到佢讀小學嗰陣經常要見訓導主任。當年喺兩間大學嘅入學試失手，之後先入咗浸會書院，之後喺浸會書院遇到自己後來嘅老婆。
佢之後曾經投身產品及市場營銷行業，之前去到1994年加入香港城市理工學院（香港城市大學前身）做全職講師，1999年開始同時修讀香港中文大學市場學哲學博士課程，2004年畢業，去到2009年重返浸大，之後仲香港浸會大學工商管理學院市場學系系主任。
喺學術界，佢亦曾經做過Service Industries Journal 、Psychology & Marketing等期刊嘅編輯委員會成員。

社会活动
2017年3月26日，浸大市場學系主任霍廣賢在浸大市場學系首辦「全港中學生市場推廣大賽」发表讲话，霍廣賢表示最近觀察到鶴咀的珊瑚受破壞、關愛座引發的讓座問題，令他反思香港人有否負責任消費。他希望中學生掌握基本市場學知識外，亦要展現對社區的關注。
2017年11月19日，关于香港製造業出路问题，浸大工商管理學院市場學系主任霍廣賢指︰「生產這些產品有兩個大條件，一個就是衛生環境方面的要求很高，另一方面就是信任度。因為其實藥物、保健藥品及保健食品這一類產品，很多時候關乎健康，香港能給予消費者一個很大的信任感，所以這是為何國內消費者都要來香港藥房購買日用品。」霍廣賢認為，香港製造業只要集中生產高增值產品，配合品牌營銷策略，相信香港製造業仍然會有空間發展。
2019年5月24日，浸大舉行「傑出表現獎」頒獎禮， 获得傑出團隊教學表現獎2019 ，頒發獎項以表彰他們卓越的教學、研究和服務表現，以鼓勵他們追求卓越和爭取更高成就。
2020年5月12日，浸大市場學系系主任霍廣賢博士主持，浸大首辦 SEED Talk: 由實體至在線業務 － 畢業生如何於O2O發揮優勢
2021年04月29日，浸大市場學系教授霍廣賢與系主任陳華領導團隊進行「疫‧情下的服務讚賞」調查，他們聯同香港優質顧客服務協會在1至2月以問卷方式訪問518位顧客和502位服務業員工，以了解讚賞帶動優質服務的認識和看法。霍廣賢指新冠肺炎疫情催化服務及讚賞渠道電子數碼化，較年長顧客也愈來愈接受使用電子服務；服務業界及政府應該考慮投放更多資源，加強服務業電子數碼化。
2021年9月24日，香港浸會大學工商管理學院市場學系系主任及教授霍廣賢教授担任「星鑽服務大奬2020」頒奬典禮評審嘉賓、頒奬嘉賓，「星鑽服務大奬2020」共有23個獎項，分別設有「銀行金融服務」、「保險醫療服務」、「社會民生服務」三個組別，每個組別中各個獎項的候選名單，是更早前透過《星島日報》的讀者意見調查，根據品牌知名度、服務素質、品牌定位、信譽口碑、市場溝通、了解客戶需要及服務支援等各個範疇，選出每個獎項中最優秀的候選機構。
2023年1月16日，學生事務處輔導長霍廣賢教授出席LQC於2022/23年舉辦一系列浸大高桌宴會
2023年10月23日，近期發生數宗大學生及青少年自殺案件，令人關注學生精神健康，香港浸會大學學生輔導長霍廣賢參與發表聯合聲明聯署，呼籲大學生遇困難應尋求幫助，向信任的人傾訴表達個人感受，並善用學校和社區提供的支援服務，以及在校內以至校外與友輩互相關懷和支持。
2024年10月7日，霍廣賢教授担任政府助學金聯合委員會委員。
石樂蕎墮崖事件

石樂蕎墮崖事件係2021年香港一單行山意外，行山友石樂蕎喺飛鵝山失蹤，最後喺一處俗稱「自殺崖」嘅陡峭山崖下發現佢嘅遺體。
死者石樂蕎24歲，生前任職西餐廚師，鍾意行山。2021年4月15號中午，佢離開石峽尾屋企之後就失去聯絡，第二日屋企人懷疑佢行山遇險所以報警。消防、警方同政府飛行服務隊都派人搜救，亦有幾十個市民自發上山搵人。到4月18號下晝，搜救隊終於搵到佢，當場證實不治。
卡斯洛達

卡斯洛達（英文：FC Krasnodar），係俄羅斯克拉斯諾達爾嘅一間職業足球球會，依家踢緊俄羅斯超級足球聯賽。
朱可夫

哥基·康斯坦丁諾域治·朱可夫（俄文：Гео́ргий Константи́нович Жу́ков，拉丁化：Georgiy Konstantinovich Zhukov；1896年12月1號—1974年6月18號）係蘇聯元帥，被認為係第二次世界大戰之中最優秀嘅將領之一。佢四次獲得過蘇聯英雄嘅稱號，兩次獲得過勝利勳章。
朱可夫曾經響莫斯科做學徒，喺1915年應召加入沙俄騎兵團；響第一次世界大戰之中，佢因為作戰勇敢，兩次獲得過聖喬治十字勳章，重被升為軍士。
法國甲組足球聯賽

法國甲組足球聯賽（法文：Championnat de France de football Ligue 1，簡稱法甲）係法國最高級別嘅職業足球聯賽，1932年創立，由法國足球總會管理。

參賽隊伍
2024–25年法國甲組足球聯賽參賽隊伍共有18支。
李察杜里費斯

李察杜里費斯（英文：Richard Dreyfuss，1947年10月29號—）係美國男演員，攞過奧斯卡金像獎最佳男主角。
丹卡托尼達

丹卡托尼達（英文：Dan Castellaneta，1957年10月29號—）係美國演員，出名演出包括幫動畫節目《阿森一族》嘅角色「荷馬」配音。
林熙蕾

林熙蕾（Kelly Lin，1975年10月29號—）係臺灣女演員，喺台北市出世，細細個全家移民去美國加州聖巴巴拉，喺美國爾灣加州大學畢業，攞咗雙學士學位。佢喺香港演過好多部電影，同導演杜琪峯合作嘅次數最多。
姜文杰

姜文杰（英文：Benji Keung，1980年10月29號—）係香港男歌手，出身演藝世家，阿爸係演員秦沛，細妹姜麗文亦做咗藝人。佢先後做過無綫電視同香港電視網絡藝員，拍過一啲電視劇同電影。

演出
呢個表唔完整，歡迎加料。
安俊豪

安俊豪（英文：Simon On，1989年10月29號—）原名李志豪，係香港男歌手，2009年參加第一屆《亞洲星光大道》，2015年正式出道，屬尚品娛樂旗下。
OBS京仁TV

，係一間韓國民營無線電視台，識別呼號為HLQS-DTV，收視範圍為京畿道、仁川及首爾，總部位於富川市。OBS係京仁放送（簡稱iTV，呼號HLDO-FM）電視服務嘅精神繼承者。

簡介
2005年起，韓國政府放寬韓國國內媒體執照嘅核發條件， OBS京仁TV嘅前身京仁電視台便喺呢個背景下喺2006年初成立籌備單位。由於訊號範圍僅限首都圈區域嘅京畿道及仁川，故取名為京仁電視台。2007年12月28號，正式開播。
2023年3月30號，OBS電台（韓文：OBS 라디오）開播，頻率係FM99.9兆赫。
鞏俐

鞏俐（粵拼：gung2 lei6；簡化字：巩俐；1965年12月31號—）係華人電影演員，中國山東濟南人，遼寧瀋陽出世，後入籍星加坡。
吳君如

吳君如（英文：Sandra Ng Kwun-Yu，1965年8月2號—）係香港女演員同節目主持人，外號三姑。

屋企
吳君如祖籍廣東番禺。1962年喺香港出世，聖士提反女子中學畢業。老豆吳耀冬，藝名夏春秋，係亞洲電視主持人。

電影
呢個表唔完整，歡迎加料。
1998年
《古惑仔情義篇之洪興十三妹》（領銜主演十三妹）
2002年
《金雞》（飾-阿金）
2003年
《金雞2》
2006年
《春田花花同學會》
2014年
《冥婚啟示》
《金雞SSS》
2015年
《12金鴨》
2019年
《媽媽的神奇小子》
2022年
《闔家辣》
未上畫
《闔家打麻雀》

個人軼事
吳君如嘅歌手形象唔算鮮明，但佢嘅《君如處處吻》專輯入面其中一曲，同黃偉文合唱嘅《初一十五》被視為吳君如嘅經典歌曲之一，亦曾經被收錄喺寶麗金同埋環球唱片多隻精選專輯入面。
佢哋都講笑話呢首歌屬於自己嘅污點，特別係當年寶麗金群星演唱會上演唱該曲嘅片段被放上Youtube，但二人又喺2012年黃偉文嘅紅館演唱會嗰陣再度合唱。
黃偉文喺2019年舉行50歲生日會，傳媒就廣泛報道呢首歌曲再被提起，吳君如就話冇人想聽《初一十五》。
邱淑貞

邱淑貞（Chingmy Yau，1968年5月16號—）係香港演員，香港出世，祖籍廣東開平。佢1987年參選香港小姐入圍最後12強，之後加入無綫電視，1988年演出頭一套電影《最佳損友》而開始出名，1999年因為結婚而息影。
邱淑貞老公係生意人沈嘉偉，有三個女：沈月、沈日同沈晨。
林青霞

林青霞（Brigitte Lin；1954年11月3號—）係臺灣女演員，1970年代台灣文藝片巨星之一，同秦祥林、秦漢、林鳳嬌並稱「二秦二林」。
林青霞喺1973年以19歲之齡拍瓊瑤嘅電影《窗外》正式出道，拍戲廿幾年戲，1994年結咗婚之後無乜拍戲。佢總共拍咗超過一百套戲，有一半係文藝愛情片，又有武俠片，係少數可以橫跨文藝、武俠兩種極端類型嘅影星。
佢喺1976年以《八百壯士》楊惠敏一角攞到第22屆亞洲影展最佳女主角；1990年以《滾滾紅塵》女作家沈韶華一角贏咗第27屆金馬獎最佳女主角獎。林青霞拍過嘅戲好多，代表作多到數唔晒。
周海媚

周海媚（Chow Hoi Mei，1966年12月6號—2023年12月11號），花名「海味」、「凍齡女神」；原籍廣州，滿洲白旗嘅滿族人，喺香港出世，係前香港女藝人。

生平
周海媚喺香港出世，曾經喺麗澤譚肇康紀念學校同埋位於屯門嘅順德聯誼總會譚伯羽中學讀書，1985年參加香港小姐競選，落選之後簽約無綫電視做旗下藝員。佢拍過好多部劇，包括《義不容情》，亦推出過寫真集。
佢啱啱出道嗰陣，同呂良偉行得好埋，兩人當年因不明原因之下結婚，不久後翌年就決定離婚，目前仍然係單身。後來同黎明合作嗰陣又爆出緋聞，近年又話有同周家文拍拖，不過呢啲卒之係傳聞。
周海媚曾經先後喺2008年同2012年尾兩度重返娘家TVB拍劇，之後已約滿離開，定居北京，專注喺中國大陸發展，甚少喺香港露面。
2023年12月11日，佢喺北京市因為發病醫治無效過身，死訊喺次日被證實。但係佢生前一直都被傳有紅斑狼瘡個病狀，田啟文話佢生前被全身性紅斑狼瘡病狀困擾，令到佢免疫力低下。佢契兄黃日華2023年12月13日喺《東張西望》指出佢地拍《天地豪情》個陣有睇到佢有紅斑嘅症狀。但係周生前一直否認有嗰症狀，希望將呢啲傳聞大事化小，只係聲明有不明原因嘅血小板低下。
之後佢家姐周海瑩委託《明報周刊》代表公布周海媚過身後嘅各項安排，同埋確認佢係突發性心臟病過身。佢生前嘅寵物畀佢北京嘅好友代養，骨灰被佢家人運返香港安葬。
無脊椎動物

無脊椎動物係無脊椎嘅動物，即係除咗脊椎動物外嘅各種動物，包括棘皮動物、軟體動物、腔腸動物、節肢動物、海綿動物、線形動物同埋脊索動物門嘅頭索動物同尾索動物等。
李敏妮

李敏妮（Sherry），香港親中派傳媒人，香港網媒《透視報》主編。

經歷
佢喺1996年加入有線電視英語頻道，1998年加入《英文虎報》做專題記者，兩年後轉職《南華早報》專題記者。2002年喺香港大學新聞及傳媒研究中心碩士畢業。

政治立場同經歷
佢係香港親中派嘅成員，曾經接受具有中共官方媒體背景嘅中國網誌「靖海侯」訪問，形容香港傳媒係2019年香港反送中運動暴力示威背後嘅龐大力量，並指責傳媒選擇性對抗爭者嘅暴力視而不見，同時將警方執法時嘅「錯失」無限放大。佢又曾經話記協荼毒記者，形容北京未經諮詢或香港人同意強行訂立嘅《港版國安法》係靈丹妙藥。

參選記協主席
不過，佢喺2024年6月參選香港記者協會主席嘅時候，以「為傳媒堅持」做口號，政綱提及自己嘅傳媒經驗，但就無提及佢喺2019年反送中期間創辦嘅建制網媒《透視報》。又話香港自我審查不斷惡化，記者又害怕《港版國安法》，結果無法充份表現，唔可以跟隨內心咁撰寫報導，削弱記者制止問題、改善社會嘅能力。
由於佢嘅親中派背景，佢嘅參選備受一啲質疑，其中香港勞權監察總幹事蒙兆達指，中共其中一個統戰手法，就係利用滲透形式，「鵲巢鳩佔」一啲拒絕被收編嘅組織。
之後，佢因為提名人臨時撤回提名而失去資格。
人類性文化

人類性文化係指人哋點樣體驗同表達自己嘅性。 呢個包括生物學、心理學、身體、情色、情感、社交或者靈性嘅感覺同行為。 因為佢係一個好闊嘅詞，隨住歷史背景嘅改變而改變，所以冇一個精確嘅定義。 性嘅生物學同身體方面主要涉及人類嘅生殖功能，包括人類性反應週期。
一個人嘅性取向係佢對異性同/或同性嘅性興趣模式。 性嘅身體同情感方面包括個人之間通過深厚嘅感情或者愛、信任同關懷嘅身體表現所表達嘅聯繫。社交方面涉及人類社會對一個人性嘅影響，而靈性則關係到一個人同其他人嘅靈性聯繫。性亦都影響同受到文化、政治、法律、哲學、道德、倫理同宗教方面嘅生活影響。
對性活動嘅興趣通常喺一個人到達青春期嘅時候會增加。 雖然到而家都冇一個關於性取向成因嘅理論獲得廣泛支持，但係有好多證據支持非社會成因多過社會成因，特別係對於男性。假設嘅社會成因只有弱證據支持，而且受到好多混淆因素嘅影響。 呢個仲得到跨文化證據嘅支持，因為對同性戀態度寬容嘅文化並冇明顯較高嘅同性戀比率。
進化嘅角度對人類配對、生殖同生殖策略，同埋社會學習理論提供咗對性更多嘅見解。 性嘅社會文化方面包括人類性嘅歷史發展同宗教同性信仰。有啲文化被描述為性壓抑。性嘅研究亦包括人喺社會群體中嘅身份認同、性傳播感染（STIs）同避孕方法。

性取向
内文：性取向
有好多證據支持性取向嘅先天原因，而唔係後天學習出嚟，特別係男性方面。呢啲證據包括同性戀同兒童性別不符合性之間嘅跨文化關聯、喺雙胞胎研究中發現嘅中等遺傳影響、孕期荷爾蒙對大腦組織影響嘅證據、兄弟出生順序效應，同埋喺少數情況下，因為身體差異或者畸形而被養成女仔嘅男嬰，卻仍然對女性有吸引力嘅情況。假設嘅社會原因只係有少少證據支持，仲受到好多混淆因素嘅影響。
跨文化嘅證據都更加傾向於非社會原因。對同性戀非常包容嘅文化，並冇顯著高嘅同性戀率。英國某啲單性別寄宿學校入面，男仔之間嘅同性戀行為相對常見，但曾經上過呢啲學校嘅成年英國人，與未上過嘅相比，從事同性戀行為嘅可能性並無增加。甚至有啲極端例子，桑比亞人儀式上要求佢哋嘅男仔喺青少年時期參與同性戀行為，然之後先可以接觸女性，但大多數呢啲男仔最終都成為異性戀者。
宜家仲未完全明白點解導致同性戀嘅基因會喺基因庫中持續存在。一個假設涉及親屬選擇，話同性戀者對自己親戚嘅投入夠多，可以抵消唔直接繁殖嘅成本。雖然喺西方文化中冇支持，但喺薩摩亞嘅幾項研究中發現咗部分支持。另一個假設涉及性別對立基因，呢啲基因喺男性表現時會導致同性戀，但喺女性表現時就會增加生育。西方同非西方文化中嘅研究都支持呢個觀點。

性別差異
睇埋：心理學中的性別差異 § 性行為
關於人類性別差異嘅發展同表現，有唔少心理學理論。一啲理論（例如新分析理論、社會生物學理論、社會學習理論、社會角色理論同劇本理論）普遍預測男性對隨意性行為（即喺穩定、承諾嘅關係例如婚姻之外發生嘅性行為）會更加開放，亦都應該比女性更加淫亂（即有更多性伴侶）。呢啲理論大部份同美國婚前性行為方面男性同女性嘅態度觀察到嘅差異一致。人類性行為嘅其他方面，例如性滿意度、口交嘅發生率，以及對同性戀同手淫嘅態度，其實冇咩顯著嘅性別差異。觀察到嘅性別差異喺性伴侶數量上係適度，男性嘅性伴侶通常會略多過女性。

心理層面
喺人類行為嘅一種形式嚟講，性表達嘅心理層面已經喺情感參與、性別認同、主體間親密關係同埋達爾文繁衍適應性嘅語境下受到研究。人類嘅性行為會引發深層嘅情感同心理反應。有啲理論家認為性係人格形成嘅核心來源。心理學對性行為嘅研究主要集中喺影響性行為同體驗嘅心理因素。早期嘅心理分析主要由佛洛依德進行，佢採用咗精神分析嘅方法。佢仲提出咗心理性發展同俄狄浦斯情結等概念。
性別認同係一個人對自己性別嘅認知,可能係男性、女性或者非二元性別。性別認同可能同出生時被指定嘅性別一致,亦可能唔同。所有社會都有一套性別分類系統,可以作為一個人相對於其他社會成員建立社會身份嘅基礎。
性行為同親密關係受到一個人性取向嘅強烈影響。性取向係指一個人對異性、同性或者雙性持久嘅浪漫或性吸引(或者兩者嘅結合)。異性戀者對異性有浪漫/性吸引,同性戀者對同性有浪漫/性吸引,雙性戀者對兩種性別都有浪漫/性吸引。
媒體將男同性戀者描繪成女性化、女同性戀者描繪成男性化,強化咗同性戀源於性別角色倒置嘅觀念。 不過,一個人係否符合性別定型並唔一定能預測佢嘅性取向。社會相信如果一個男人係陽剛嘅就係異性戀,如果係陰柔嘅就係同性戀。但係冇有力證據顯示同性戀或雙性戀必然同非典型性別角色有關。到咗21世紀初,同性戀已經唔再被視為病態。理論將好多因素同同性戀聯繫起來,包括遺傳、解剖學、出生順序同埋胎兒期嘅激素環境等。
除咗繁衍嘅需求之外,人哋仲有好多其他原因進行性行為。根據一項大學生研究,性行為嘅四大原因係身體吸引、作為達到目的嘅手段、增進情感聯繫同埋減輕不安全感。
閃電

閃電（粵拼：sim2 din6），廣府話舊時叫霅爧（讀「攝嶺」，sip3 leng5），係大氣嘅電荷就放出來嘅自然現象，通常係暴風雨時見到，亦會響火山爆發或者沙塵風暴度出現。大氣放電會好高溫，落到地可以將沙石變玻璃，天空亦會熱到有閃光。
一般情況下，行雷天氣時先睇到閃電發光，再聽到行雷。

發現史
喺發現雷電原理之前，古代中國嗰邊因民眾成日迷信，以為天上有雷公、電母之神，重用咗「雷劈孽種」嘅古仔嚟警告啲唔聽話嘅人。
直到1752年6月10號，美國科學家班哲文富蘭克林喺荷蘭利登嘅一個油庫入面，由於嗰日行雷，佢冒住生命危險將隻帶鐵絲尖嘅絲綢紙鷂放咗上天，結果引咗雷落地面，從而解開咗千百年嚟嘅雷電之謎。原嚟天上嘅雷電同平時嘅摩擦出靜電係同一件事。

原理
閃電嘅慢鏡演示
喺夏天比較熱嘅中午或挨晚，由於地面嘅熱空氣帶住大量水汽唔停噉升到上天，形成好大嚿積雨雲。由於積雨雲好多部位聚集咗正負兩種電荷，嗰時地面因受到近地面積雨雲入面嘅電荷感應，都帶咗同雲底唔一樣嘅電荷。雖然唔同電荷會相互吸引，但空氣嘅導電性能比較差，佢阻住正負兩種電荷嘅匯合，從而導致雲層入面嘅電荷積得越多時，達到一定強度之後，會撞穿阻住正負兩種電荷嘅匯合嘅空氣，夾硬整出條比較窄嘅通道而匯合。由於雲入面嘅電流好犀利，所以通道入面啲空氣燒到熱辣辣噉，溫度重高過太陽成幾倍，所以會出好劖眼嘅白光而形成閃電。而雷聲係因為通道入面啲空氣同雲滴遇到熱而突然漲大，從而爆出好大嘅「隆」（國際音標似[bœ̃ːm]音）聲。
雷暴天時發出嘅雷聲
而雷電同閃電之所以係同一事物，係因為兩者喺雲層係同時發出，但閃電係光，雷電係聲，由於光速快過音速，所以行雷天氣時，先睇到閃電發光，再聽到行雷。

利與弊
閃電識得擗到地面
弊
閃電識得擗落地面，重可以將成間屋拆咗或引致山林大火、甚至殺人、劏家禽同埋牲畜、整冧電力設施或電力線路造成大面積停電、飛行事故，整爆電氣裝置都得。
利
喺仲夏嘅雷雨天時，好多時都有雨落，可以畀農作物提供足夠嘅水份；重可以将大氣出現嘅灰塵同煙霧刷到一乾二淨；甚至可以將空氣嘅N2同O2直接化合，從而形成NO，最後通過空氣嘅O2而繼續形成NO2，隨住雨水滲入泥土，從而變成硝酸鹽。硝酸鹽可以做肥料。

按形狀分
線形閃電（枝形閃電）
佢係閃電系列當中，最常見嘅品種。一般出一條好曲嘅折線，行到半佬開始有分支，而且條線越嚟越幼，行到有避雷針或地面之後，出現一條快速兼突進嘅閃爍白光。
帶狀閃電
火箭形閃電
球形閃電
連珠形閃電
片形閃電

按危害角度嚟分
直擊雷
直擊雷一般喺雲層入面放電，可以直接劈入或劈冧建築。佢可以細分成雲閃同地閃，其中雲閃得晴天霹靂一種，而地閃有上行雷同下行雷兩種。
感應雷
感應雷係先通過靜電感應，再通過電磁感應而放電，佢識得破壞室內嘅電器設備。
球形雷
球形雷通常行蹤好古怪且威力好犀利，佢既識得鑽窿鑽罅，又識得鑽入電器設備後發生爆炸，令設備損壞。但得好少機會發生。

俗語
維基辭典有呢個詞嘅解釋：雷公先唱歌，有雨落唔多。
喺廣東嘅廣州、佛山同中山地區，有句「東風雨怕西風，西風雨怕雷公」同埋「雷公先唱歌，有雨落唔多。」、「先雷後雨唔濕鞋，先雨後雷水浸街。」嘅俗語嚟形容行雷天氣。
MIT許可證

MIT許可證係一個源於麻省理工學院（MIT）喺1980年代後期嘅寬鬆軟件許可證。作為一個寬鬆許可證，佢對重複使用只有好少限制，因此有高度嘅許可證兼容性。
同copyleft軟件許可證唔同，MIT許可證都允許喺專有軟件中重複使用，前提係軟件或其主要部分嘅所有副本都包含一份MIT許可證條款嘅副本同一份版權聲明。喺2015年，MIT許可證係GitHub上最受歡迎嘅軟件許可證。
使用MIT許可證嘅知名項目包括X視窗系統、Ruby on Rails、Node.js、Lua、jQuery、.NET、Angular同React。

許可證條款
MIT許可證喺SPDX許可證列表中嘅識別碼係MIT。佢都被稱為「Expat許可證」。佢有以下條款：
版權所有 (c) <年份> <版權持有人>

上述版權聲明同本許可聲明應包含喺本軟件嘅所有副本或主要部分中。

本軟件係「按原樣」提供，不提供任何形式嘅明示或暗示擔保，包括但不限於適銷性、特定用途適用性同非侵權性嘅擔保。喺任何情況下，作者或版權持有人都唔對任何索賠、損害或其他責任負責，無論係喺合同、侵權或其他方面，由軟件或軟件嘅使用或其他交易引起、源自或與之相關。

X11許可證
X11許可證，都被稱為MIT/X聯盟許可證，係MIT許可證嘅一個變體，最著名嘅係被X聯盟使用。佢喺SPDX許可證列表中嘅識別碼係X11。
佢同MIT許可證嘅主要區別係多咗一個限制使用版權持有人名稱做廣告嘅條款。
佢有以下條款：
版權所有 (C) <日期> <版權持有人>

上述版權聲明同本許可聲明應包含喺本軟件嘅所有副本或主要部分中。

本軟件係「按原樣」提供，不提供任何形式嘅明示或暗示擔保，包括但不限於適銷性、特定用途適用性同非侵權性嘅擔保。喺任何情況下，X聯盟都唔對任何索賠、損害或其他責任負責，無論係喺合同、侵權或其他方面，由軟件或軟件嘅使用或其他交易引起、源自或與之相關。

除非喺本聲明中包含，否則未經<版權持有人>事先書面授權，<版權持有人>嘅名稱不得用於廣告或以其他方式推廣本軟件嘅銷售、使用或其他交易。

MIT無歸屬許可證
Template:Infobox software licence
MIT無歸屬許可證，係MIT許可證嘅一個變體，喺SPDX許可證列表中嘅識別碼係MIT-0。2020年5月15日向開放源碼促進會提交咗一個遺產批准嘅請求，最後喺2020年8月5日正式獲得批准。
MIT-advertising，一個帶有額外廣告條款嘅變體。
仲有反資本主義軟件許可證（ACSL），係基於MIT許可證建立嘅。佢唔係開放源碼，因為佢將授予嘅權限限制喺唔係以資本主義結構運作嘅個人同組織，好似非牟利組織同合作社。

模糊性同變體
「MIT許可證」呢個名稱可能有歧義。麻省理工學院自成立以來已經用過好多種軟件許可證；例如，MIT為FFTW C源代碼庫提供四個許可選項，其中一個係GPL v2.0，而其他三個唔係開放源碼軟件。「MIT許可證」呢個詞都曾經被用嚟指Expat許可證（用於XML解析庫Expat）同X11許可證（都叫做「MIT/X聯盟許可證」；由MIT X聯盟用於X視窗系統）。此外，由開放源碼促進會發布嘅「MIT許可證」同Expat許可證係一樣嘅。由於呢啲唔同嘅用法，有啲人寧願避免使用「MIT許可證」呢個名稱。自由軟件基金會認為呢個詞有誤導性同歧義，建議唔好使用。
X聯盟喺1996年底解散，佢嘅資產轉移俾開放群組，開放群組最初以相同嘅許可證發布X11R6。X11許可證同自由軟件基金會為ncurses選擇嘅X11R6「MIT許可證」都包括以下條款，呢個條款喺Expat許可證中冇出現：
除非喺本聲明中包含，否則上述版權持有人嘅名稱不得用於廣告或以其他方式推廣本軟件嘅銷售、使用或其他交易，除非事先獲得書面授權。
截至2020年，X視窗系統嘅繼任者係X.Org伺服器，根據X.org許可頁面，佢係根據實際上係通用MIT許可證嘅許可證授權嘅：
X.Org基金會選擇咗以下格式嘅MIT許可證作為X視窗系統分發中包含嘅代碼嘅首選格式。呢係開放源碼促進會發布嘅通用MIT許可證格式嘅一個細微變體
呢個「細微變體」係喺許可證文本嘅第二段加入咗「（包括下一段）」呢個短語，結果係：「上述版權聲明同本許可聲明（包括下一段）應包含喺本軟件嘅所有副本或主要部分中。」呢個包含澄清咗責任段落都必須包括喺內，以滿足許可證嘅條件。
流行嘅源代碼倉庫GitHub嘅許可證管理功能，以及佢嘅「選擇許可證」服務，冇區分MIT/Expat許可證變體。Expat變體嘅文本被簡單咁稱為「MIT許可證」（由元數據標籤mit表示）。

BSD
原始嘅BSD許可證都包括一個條款，要求軟件嘅所有廣告都要顯示一個認可其作者嘅聲明。呢個「廣告條款」（後來被加州大學伯克利分校否認）出現喺XFree86使用嘅修改版MIT許可證中。
伊利諾伊大學/NCSA開放源碼許可證結合咗MIT同BSD許可證嘅文本；許可授予同免責聲明係取自MIT許可證。
ISC許可證同MIT同簡化版BSD許可證都有相似之處，最大嘅區別係省略咗伯恩公約認為唔需要嘅語言。

GNU通用公共許可證
GPL明確提到當代碼或衍生作品被分發時，擁有者授予嘅專利權利，而MIT許可證冇討論專利。此外，GPL許可證影響衍生作品，但MIT許可證冇。

其他變體
SPDX許可證列表包含額外嘅MIT許可證變體。例子包括：<ref name="SPDX License List">〈SPDX許可證列表〉。spdx.org。SPDX工作組。
10月29號

10月29號係公曆年嘅第302日（閏年第303日），離年尾重有63日。
<< - 10月 - >>



大件事
1923年：鄂圖曼帝國瓦解，土耳其共和國成立。
1956年：以色列入侵埃及西奈半島，並向蘇彝士運河區推進，第二次中東戰爭開始。
1969年：史上首次電腦同電腦駁埋係喺整ARPANET嗰時做到嘅，ARPANET係互聯網嘅前身。
1998年：事隔36年，77歲嘅美國太空人尊·赫歇爾·格倫坐發現號穿梭機再上太空。
2001年：香港油塘四山街一座拆緊嘅工業大廈冧咗，六死八傷。
2002年：青藏鐵路清水河大橋主體工程完工。
2005年：2005年東亞運動會喺中國澳門開幕，賽期至11月6號。
2006年：2006年巴西大選（葡萄牙文：Eleições gerais no Brasil em 2006）次輪投票，由盧拉連任總統。
2007年：班高大學（威爾斯文版）研究人員發現一隻405歲嘅蜆明 (蜆)（英文版），係有記錄最長壽嘅動物。最後殺咗明，確定佢有507歲。
2016年：第49屆冰島國會選舉。
2018年：印尼獅子航空一內陸客機由耶加達飛去邦加檳港期間失事（印尼文：Lion Air Penerbangan 610），機上189人咸不剌死晒。
2019年：菲律賓棉蘭老島繼16號嘅地震再發生一次黎克特制6.6級地震（英文：2019 Cotabato earthquakes），最少9死100傷。
2019年：黎巴嫩反政府示威持續近兩星期，總理薩德·哈里里（阿拉伯文：سعد الدين الحريري）宣佈辭職。
2020年：韓國最高法院進行終審宣判，維持二審判決結果，判處前總統李明博17年有期徒刑。
2022年：南韓首爾龍山區梨泰院萬聖夜活動發生人踩人事故，超過150死。
2022年：索馬里首都摩加迪沙發生兩單汽車炸彈襲擊（英文：October 2022 Mogadishu bombings），最少121死350傷。索馬里青年黨承認責任。
2022年：一列由100節車廂組成、全長約1.9公里嘅火車由瑞士普雷達開去貝爾金，沿途經過48座橋樑同22條隧道，創下最長載客列車嘅世界紀錄，慶祝當地175年前開始建立多條鐵路。

響呢日出世嘅人
1504年：申仁善，大朝鮮國畫家、作家同詩人（1551年死）
1656年：哈雷，英國天文學家、地質物理學家、數學家、氣象學家同物理學家，發現哈雷彗星（1742年死）
1879年：巴本，德國總理（1969年死）
1889年：李大釗，中國共產黨創始人（1927年死）
1897年：戈培爾，納粹德國宣傳部長（1945年死）
1899年：亞兼譚米羅夫，美國演員（1972年死）
1904年：卡士米羅，巴西上將（2000年死）
1920年：申鉉碻，韓國國務總理（2007年死）
1923年：卡爾謝拉斯，美國化學家、小說家同戲劇作家，研發咗口服避孕藥（2015年死）
1929年：廖本懷，香港建築師同官員
1935年：高畑勳‎，日本動畫導演同製片（2018年死）
1938年：約翰遜瑟利夫，利比利亞總統，首位民選非洲國女總統，諾貝爾和平獎得主
1939年：加茂周，日本足球員同足球教練
1943年：伊藤圭祐，日本泳手（2006年死）
1947年：李察杜里費斯，美國演員，奧斯卡金像獎最佳男主角
1950年：阿卜杜拉居爾，土耳其總統
1954年：關口久雄，日本足球員
1957年：丹卡托尼達，美國演員
1958年：陳昇 (臺灣)，臺灣音樂人，原名陳志昇
1959年：陳椒華，中華民國立法委員，時代力量黨主席
1959年：約翰馬古富利，坦桑尼亞總統（2021年死）
1959年：中本邦治，日本足球員
1965年：簡蕙芝，加拿大卑詩省長
1969年：陶晶瑩，臺灣節目主持人、歌手、作家
1970年：雲達沙，荷蘭足球員
1970年：菲臘高古，荷蘭足球員
1971年：馬化騰，中國企業家
1971年：雲露娜維達，美國演員
1972年：翠茜意莉羅絲，美國演員
1973年：前園真聖，日本足球員
1973年：皮利斯，法國足球員
1975年：北島義生，日本足球員
1975年：林熙蕾，臺灣演員
1979年：Ana R.，香港模特兒
1979年：鄧家彪，香港立法會議員
1980年：姜文杰，香港歌手
1980年：矢野隼人，日本足球員
1981年：邢丹，深圳慈善歌手、「愛心大使」叢飛嘅老婆。叢飛死咗之後繼續佢老公嘅慈善工作（2011年死）
1982年：林依晨，臺灣演員
1985年：葉宇澄，香港廣播主持人同歌手
1986年：Rio（日文：Rio (AV女優)），日本鹹片女演員，原名柚木蒂娜
1987年：伊東俊，日本足球員
1987年：小川麻琴（日文：小川麻琴），日本歌手，組合Morning娘。成員
1988年：長谷川阿利亞，日本足球員
1989年：松下泰士，日本足球員
1989年：安俊豪，香港歌手同演員，原名李志豪
1989年：祖爾禾特，英倫足球員
1989年：山本康裕，日本足球員
1990年：陳樹暉，香港區議員
1990年：陳蕾，香港歌手
1990年：中原秀人，日本足球員
1990年：佐藤優平，日本足球員
1991年：刀根亮輔，日本足球員
1992年：陳穎妮，香港藝人
1994年：陳苑澄，香港歌手，組合As One成員
1999年：荒井秀賀，日本足球員
王德基，香港藝人
哈雷

哈雷（英文：Edmond Halley，1656年10月29號—1742年1月14號）係英國天文學家、地質物理學家、數學家、氣象學家同物理學家，發現咗哈雷彗星。
梅什科一世

梅什科一世（Mieszko I，930年—992年5月25號）係波蘭第一個王朝皮雅斯特王朝嘅開創人，大致統一波蘭領土。
定螺

定螺（粵音：ding6 lo2），又嗌擰螺（粵音：ning2 lo2 ），港澳地區叫陀螺（粵音：to4 lo2），係款嘢玩，可以圍住中心軸轉嚟轉去一段時間而唔跌低，不過首先要用手擰郁個柄佢先會識得自己轉。
朗奴格拉咸

朗奴格拉咸（英文：Ronald Graham；1935年10月31號—2020年7月6號）係美國嘅數學家兼藍斯理論嘅專家，加州強縣人。佢曾經研究過離散數學而出名，重喺幾何學入面研究過格拉咸數成爲最大自然數而喺1980年攞咗健力士世界紀錄大全。不過「最大自然數」喺2017年10月16號俾TREE(3)（俄文：TREE(3)）超過咗。
朗奴格拉咸喺2020年7月23號因支氣管擴張喺美國加州聖地亞哥死咗，終年84歲。

人名翻譯瑕疵
總而言之，大陸官話部份書籍嗌「Ronald Graham」做「格雷厄姆」，而臺灣嗌佢做「葛立恆」。雖然Ronald Graham本人喺1986年喺日本娶咗美籍臺裔數學家金芳蓉，但從未改過中文名。
石塚英藏

石塚英藏（1866年9月1號—1942年7月28號）係大日本帝國政治人，第13任臺灣總督，1929年到1931年任職。
南洋兄弟煙草

南洋兄弟煙草股份有限公司，係一家總部位於香港嘅煙草商，而家係上海實業控股有限公司（0363.HK）旗下公司。
葉蘭泉

葉蘭泉，香港生意人，曾經係香港中華廠商聯合會會長。
岑載華

岑載華，香港生意人，曾經係香港中華廠商聯合會會長。
許岳

許岳，香港生意人，曾經係香港中華廠商聯合會會長。
黃克競

黃克競，香港生意人，曾經係香港中華廠商聯合會會長。
朱石麟

朱石麟，香港生意人，曾經係香港中華廠商聯合會會長。
莊重文

莊重文，香港生意人，曾經係香港中華廠商聯合會會長。
黃篤修

黃篤修，香港生意人，曾經係香港中華廠商聯合會會長。
蔡章閣

蔡章閣，香港生意人，曾經係香港中華廠商聯合會會長。
洪祥佩

洪祥佩，香港生意人，曾經係香港中華廠商聯合會會長。
倪少傑

倪少傑，香港生意人，曾經係香港中華廠商聯合會會長。
朱祖涵

朱祖涵，香港生意人，曾經係香港中華廠商聯合會會長。
司徒輝

司徒輝，香港生意人，曾經係香港中華廠商聯合會會長。
梁欽榮

梁欽榮，香港生意人，曾經係香港中華廠商聯合會會長。
洪克協

洪克協，香港生意人，曾經係香港中華廠商聯合會會長。
尹德勝

尹德勝，香港生意人，曾經係香港中華廠商聯合會會長。
盧金榮

盧金榮（英文：Wingco Lo），香港建制派（工商界親中派）政治人（第14屆全國政協香港委員）、工業界人士（榮利集團太子爺）。

家庭關係
佢係盧文端家族第二代，姐夫係吳永嘉。

政治立場
佢嘅立場係親中派，曾經公開支持大幅度削減直選議席嘅所謂「完善選舉制度」。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
史立德

史立德，BBS，MH，JP，香港建制派（商界親中陣營）政治人、生意人（華彩集團有限公司主席兼創辦人），第42屆香港中華廠商聯合會會長。

政治立場
佢係香港親中派人士，曾經公開支持北京未經諮詢或香港人同意，強行訂立並大幅度削減直選議席嘅『完善選舉制度』同《港版國安法》，又推動粵港澳大灣區同「一帶一路」嘅發展。佢又話過，要致力對外說好香港故事，又批評西方媒體同美國國會議員對香港有偏見，

選舉經歷
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。

家庭
佢已經結婚，老婆係史顏景蓮，有一對仔女(史昊洺、史佩加)。

馬主生涯
佢地一家都係香港賽馬會嘅會員、馬主，由2000年代開始養馬，名下賽駒先後以「寶蹄」、「先生」兩字起名，包括「好先生」等等。

野雞大學學歷爭議
佢報稱自己係美國林肯大學管理學榮譽博士、亞洲知識管理協會院士同埋加拿大特許管理學院院士，但有線新聞喺2019年報道，林肯大學同埋亞洲知識管理學院其實係野雞大學，比錢就有得攞佢哋唔同嘅頭銜，林肯大學亦未獲美國當局認可。

碎料
佢同老婆曾經去埃及旅行嗰陣，經歷坐火車被亂槍掃射。
窩打深

中世紀村窩打深嘅遺址。
窩打深係英國西約克郡列斯大都市區內嘅一個市民教區，喺韋瑟比以南、列斯以東北、布蘭漢以西。條村嘅人口大約係40人。根據2011年嘅人口普查，呢個村屬於列斯市政委員會嘅哈伍胡德選區。
1848年，窩打深俾描述做一個有3個農場，共600英畝（2.4平方公里），人口係19人嘅小鎮。嗰陣，佢係西約克郡斯凱拉克下區巴德西教區內嘅一個小鎮。
1871年，窩打深嘅人口係24人；喺1901年增加到28人；1971年就有26人。
1418年嗰陣，中世紀嘅拼法或者讀音可能係「Wodusom」。

窩打深農場
布蘭漢公園莊園喺窩打深以南。窩打深農場嘅厭氧消化廠喺2015年9月開始運作，使用莊園農場種植嘅粟米、草同全穀物小麥青貯物，嚟製造甲烷氣體。呢啲甲烷會為發電機提供燃料，從而將電力輸送到全國電網，發電機產生嘅廢熱就會用喺烘乾木屑，畀生物質鍋爐使用。

窩打深湖
窩打深湖喺蘇拿路附近。2013 年，布蘭漢莊園開咗條新嘅通行小徑，將而家嘅公共行走路徑延伸到湖邊，同Bramham 村。
倫敦市

倫敦市（英文：City of London），係英國乃至大不列顛島最古老嘅城市。雖然倫敦市位於大倫敦嘅中心，但係同大倫敦互不相屬。
中立音

中立音係音樂理論裏便研究嘅一類音程，介於一般嘅音程之間，喺阿拉伯音樂同埋潮州音樂裏便常用。
陳振南

拿督陳振南（英文：Dato' Tan Chin Nam，1926年3月18號—2018年10月21號）係馬來西亞華裔地產商人、富豪。佢家族係怡保花園集團大股東，2016年其個人淨資產達41億令吉。此外，佢亦係澳洲、紐西蘭著名大馬主。
2018年10月21號，陳振南與世長辭，享年92歲。
2023年1月1號，陳振南胞兄陳佑金長子，拿督斯里陳俊明卸任怡保花園集團總執行長位置並以非獨立董事顧問留响集團，陳振南嘅大仔，丹斯里陳文利接任怡保花園集團總執行長，陳振南直系長孫就係陳少恆，吉隆坡同埋廣州四季酒店大股東亦兼任怡保花園集團非執行董事。
名譽郡

名譽郡（英文：Ceremonial counties，又叫做 Shrieval counties），係喺英格蘭嘅一種郡，總共有48個。每個名譽郡都會任命一位郡尉，就係英國國王喺每個郡嘅象徵式代表。名譽郡係英格蘭最主要嘅兩種郡之一，另外嘅係地方政府郡。

歷史
英格蘭嘅郡（1889-1965年)
英格蘭嘅郡歷史上係用嚟管司法部門同民兵原本係由司法行政官帶，不過自從帝舵時期開始就改為由郡尉帶。
喺1889年，根據之前嗰年通過嘅《1888年地區政府法案》，郡政府經過選舉之後，成立咗獨立嘅委員會。
英格蘭嘅郡（1974-1996年)，倫敦市冇顯示到
到1972年，郡正式冇咗司法嘅功能，剩返行政需要。到1974年，郡嘅系統改咗，變成分都會郡同非都會郡，而每個郡亦會有一個司法行政官同郡尉。
到1996年，行政嘅郡同由郡尉帶嘅郡分開處理，造成今日嘅地區郡同名譽郡。仲有，國會修改咗法律，要求所有司法行政官同郡尉嘅郡分區一定要係一樣。自從1998年以嚟，英格蘭嘅郡都冇變過，不過入面嘅政府職責就會有啲唔同。

定義
根據《1997年郡尉職權法令（英文：Lieutenancies Act 1997）》（Lieutenancies Act 1997），一個郡可以分做都會或者非都會郡，呢個概念由1972年嘅法令已經有。雖然法律上呢啲郡應該係叫「為中尉而設嘅郡」（英文：Counties for the purposes of the lieutenancies），實際上大家都會叫佢做名譽郡（英文：Ceremonial counties），包括1996年英國下議院嘅一次辯論。名譽郡嘅範圍由1997年法令入面已經定好咗，其中分別喺2009年、2019年、同埋2023年修改過。自從1998年以嚟，名譽郡嘅地理範圍冇郁過。
順德北滘中學

順德北滘中學（英文：Shunde Beijiao Middle School）係一間順德區區屬嘅全日制全寄宿型公立高中，佢嘅位置喺廣東佛山順德北滘入面。呢間中學早喺1959年嘅時候就開咗喇，後尾喺1992年嘅時候搬到嚟依家個地址。

史
1959年，北滘中學喺北滘鎮中心小學嘅院內創立，啱開始嘅時候淨係開咗2個初中班，由卢恒兼任做校長。
1960到1962年，北滘中學遷咗去碧江嗰度，嗰陣時順德縣政府設立“顺德北滘初级中学”建制。
1963年，北滘中學遷返嚟北滘鎮入面。
1969年，北滘中學開辦高中，成為咗北滘第一個完全中學。
1992年，響依家呢個地址新建北滘中學，时任广东省委副书记、省长朱森林题写校名，省委常委、副省长欧广源出席新校落成剪彩儀式。
1994年，北滘中學被評為廣東省第一批一級學校之一，同一年召開咗第一屆嘅獎教獎學大會。
2020年11月，召開“广东省国强公益基金会支持北滘中学发展工作会议”，經過顺德区委区政府批准，北滘中學會喺唔改變公辦性質前提下引入国强公益基金会北滘中学专项发展经费嚟支持學校嘅发展，同埋會聘任国华纪念中学校长季德华为北滘中学校长，同时喺北滘中学开办“国华创新实验班”。
北滘中学初期时嘅校舍，位于北滘镇中心小学院内北滘中学初期时嘅校舍，位于北滘镇中心小学院内
北滘中学1960年代时嘅校门北滘中学1960年代时嘅校门
1992年北滘中学新校落成剪彩典礼。校门左邊校名嗰度“顺德北滘中学”係由时任广东省长朱森林题写嘅1992年北滘中学新校落成剪彩典礼。校门左邊校名嗰度“顺德北滘中学”係由时任广东省长朱森林题写嘅
欧广源喺1992年北滘中学新校落成剪彩典礼上讲话欧广源喺1992年北滘中学新校落成剪彩典礼上讲话

学生社团
現時北滘中学有各種各樣嘅學生社团，總共有成45个咁多，包括有：
体育类：羽毛球社、乒乓球社、篮球社、跑步社、足球社等；
数理类：数理竞赛、化生实验、实验创新课程、生物植物社等；
人文素养类：历史社、研学社、地理社、电影鉴赏、小说鉴赏、心理社、模拟联合国、外国语言文化社等；
音乐艺术类：合唱团、乐器社、素描社、绘画社、舞蹈社、小品社、摄影社、毛笔社等；
休闲益智类：编织社、棋类社、桌游社、推理社、魔方社、电影社等。

知名校友
楊国强——碧桂園集團创始人
何剑锋——美的集团董事、广东盈峰投资集团董事长
黎镜波——广东日美光电科技有限公司同埋北滘怡和中心嘅董事长。
奸人堅

《奸人堅》（英文：Men Don't Cry），係香港無綫電視製作嘅民初電視劇，由黃子華、葉童同林嘉華領銜主演，監製林志華。
增四度

三全音（tritone；拉丁文：diabolus in musica，「音樂當中嘅魔鬼」噉解），又叫增四度或者減五度，係一個相隔三個全音嘅音程。例如 F 音同 B 音之間（F-G、G-A 同 A-B 三個全音）就係一個三全音。
三全音喺古典樂出名撞音，聽落唔舒服，花名叫「音樂當中嘅魔鬼」，所以成日俾人喺恐怖嘅音樂（例如係恐怖遊戲嘅配樂）嗰度用，但係喺和弦度用增四度，亦都可以用來突顯下一個和弦嘅協和，而今有用喺和弦進行，間中有喺流行曲嘅旋律入面用，更加係藍調音階嘅重要構成部份。

名
增四度係指純四度升半音，而減五度就係指純五度降半音；喺十二平均律之下，增四度、減五度同三全音都只係同音異名，係同一個音程，但係如果唔係用十二平均律，呢三個其實係唔同嘅音程。
科克

科克（英文：Cork、愛爾蘭蓋爾文：Corcaigh）係愛爾蘭一座城市，人口11萬9千。
徐照雄

徐照雄係台灣激進親中派人士，現任台灣中華聯合黨主席，曾任台南縣議員。
佢出身台南一個富裕家庭，早年接受中國傳統教育，對西方民主自由都有所認識。年輕時徐積極參與黨外運動，以高票當選台南縣議員，因質疑國民黨嘅腐敗統治而被當局視為「台獨」分子，1970年流亡美國。
喺美國期間，佢完成學業後從事房地產同酒店業，始終關注台灣政局。
1993年佢加入民進黨，但2006年受邀加入台聯，後來因反對「去中國化」而退出民進黨陣營，並於2010年成立主張統一嘅中華聯合黨。
徐自費組織南台灣民眾赴中國參訪，認為台灣人對中共政策了解不足，倡導兩岸和平統一。佢亦有參與台灣人民共產黨統戰活動，支持台灣生產黨等親北京政黨，並公開表態支持九二共識。
林善

林善（英文：Jeffrey Lam，1995年—），係香港男演員，憑住出道作2019年電影《G殺》，入圍香港電影金像獎嘅「最佳新演員」提名，2021年頭一次拍電視劇。
計艷麗

計艷麗，香港親中派人士。

家庭
佢阿媽係魏鳳英，阿爸係已故親中派人士計佑銘。
日本生可樂

日本生可樂（粵拼：jat6 bun2 saang1 ho2 lok6）係一款日本嘢飲，後嚟響2023年7月嗰陣喺中國內地廣東一帶演變成一個極之流行嘅粵語網絡梗。事緣係廣東一位抖音嘅直播帶貨女主播夏老實用埋嗮啲天花龍鳳嘅言辭嚟推銷生可樂，結果反而畀好多粵語地區嘅網民串翻轉頭兼惡搞，其中最出名嘅係有位網民留言：「飲咗佢推介呢款生可樂之後，『賓周』都識旋轉同埋發光」。亦因為噉搞到「賓周」呢個粵語詞喺內地互聯網迅速普及，而家內地好多本身唔識粵語嘅人都知道咗「賓周」解乜。

背景
「生可樂」（日文：生コーラ）最早係百事可樂喺日本由三得利推出嘅嘢，所謂「生」，喺日文度係「新鮮」噉解，譬如「生啤」。「生可樂」採用物理滅菌，所以氣泡會多過平時啲可樂，亦可以保存得更耐，口感清爽啲。2023年4月，呢款「生可樂」喺中國內地上市，價錢高過普通可樂啲哚。

經過
廣東抖音博主夏老實係2023年7月嗰陣噏撈咗條片，片入面佢一路倒生可樂，一路用粵語讚佢浸味：
「
我依家呢好少畀我屋企啲小朋友飲汽水㗎，但係如果要飲呢就一定要飲呢個日本進口嘅生可樂，佢被日本網友稱之為日本可樂界嘅天花板，保留咗活性酵母，所以你睇下佢啲泡幾鬼勁，特別持久㗎。嘩！真係一世人點都要飲翻次，你唔好覺得佢貴啊，點都要畀屋企人飲翻啲好嘢吖嘛。
」
「
我從來都唔飲可樂嘅，我飲咗咁多年可樂，你真係唔好再飲國產嘅可樂，要飲，都係飲日本生可樂。
」
誇張嘅推銷言辭即刻引起網民反感，網民覺得佢盲撐來佬嘢，評論區好多用戶齊齊用粵語語音留言惡搞佢，而咁啱呢一排因為日本諗住倒核污水落海，網民就誇張噉形容飲咗生可樂之後，「賓周識旋轉發光」，甚至「成身生嗮賓周」，一嚟串翻呢位女網紅，二嚟暗諷日本嘅產品帶有輻射。
後嚟夏老實將呢條奶嗮嘢嘅片剷走咗，但係晨早就畀人單撈咗落嚟，而「生可樂」同「賓周」呢啲梗亦喺網絡上爆紅。
馬啤拿海灘

馬啤拿海灘（加泰隆尼亞文同官方名叫做platja de la Mar Bella）係個喺巴薩隆拿聖馬丁區嘅一個海灘。呢個海灘長約500米，喺巴薩隆拿海岸嘅東邊。佢係喺1992年巴薩隆拿奧運會引發嘅城市改造完成之後建立嘅。
呢個海灘有一個指定嘅裸體海灘區。另外，喺夏季期間，呢個海灘有個晚黑營業嘅酒吧兼夜店，主要面向基佬旅客，夏天嗰陣，夜晚會會舉辦唔同嘅派對。日頭嗰陣，呢個酒吧會提供指定嘅飲品服務，而酒吧前面嘅地方係主要為基佬遊客而設嘅區域。
巴薩隆拿嘅海灘
波他營地城堡

波他營地城堡 (加泰羅尼亞文：castell del Camp de la Bota），又叫做四塔城堡，係座起喺1858年嘅軍事建築，喺波他營地地區，喺巴薩隆拿同貝索斯河聖阿德里安市之間嘅邊界。

史
呢個城堡係由加泰隆尼亞總司令胡安·薩帕特羅起嘅，之後成為咗炮兵實習學校嘅總部，直到西班牙第二共和國成立咗為止。呢片土地喺19世紀初之前經已俾拿破崙軍隊用做射擊訓練場，因此佢嘅名有可能係嚟自法文嘅butte（法文意思係射擊場）。
喺西班牙內戰初期，呢座城堡俾用咗做過處決叛變軍人嘅地方。佛朗哥軍隊贏咗之後，呢度變成咗座監獄，截止1952年，呢度處決咗大約1700人，佢哋主要係內戰嗰陣嘅共和派成員同埋反對佛朗哥獨裁統治嘅人。
喺1950年代，軍隊撤離咗呢座城堡，之後佢就畀pequin同防壁社區嘅居民同啱啱嚟到巴薩隆拿嘅移民佔據。而家，城堡嘅原址上有個紀念碑，紀念當年俾處決咗嘅人，就喺對面嘅論壇大廈隔離，喺對角大道嘅盡頭。
白韞六

白韞六，SBS，IDSM（英文：Simon Peh Yun Lu，1955年12月28號—）係香港前廉政專員、入境事務處前處長，亦喺香港足球總會做過好短時間嘅獨立董事，祖籍福建泉州安溪。
湯顯明

湯顯明，GBS（英文：Timothy Tong，1949年7月12號—）係香港前廉政專員、保安局前署理常任秘書長、香港海關前關長、第十二屆全國政協委員。
湯顯明同保安局前局長葉劉淑儀一齊推銷香港基本法第23條。

爭議
2013年4月，審計署報告揭發湯顯明當年做緊廉政公署時，以「分拆帳單」同改「宣傳費用」入賬手法，解決2010年11月初同12月初兩次「超支」晚宴，宴請中國內地官員代表團魏宏、曹建明，「走精面」繞過申領酬酢開支規管指引。
黃鴻超

黃鴻超，前香港官員，曾經做過香港廉政專員。
黎年

黎年，前香港官員，曾經做過香港廉政專員。
任關佩英

任關佩英，GBS，JP（1946年7月6號—）係香港前公務員同官，做過運輸署署長、廉政專員同前環境食物局局長，外號「鐵蝴蝶」。佢喺香港出世，籍貫廣東南海，喺嘉諾撒聖心書院畢業，1969年香港大學英國語言文學系畢業，同年加入香港政府做政務官。
2000年1月1號，佢出任嗰陣時新成立嘅環境食物局局長。任內政績包括推行全港性嘅廢物回收計劃。2002年7月1號，香港政府推行「高官問責制」，佢提早退休，離開公務員隊伍。環境食物局亦被分拆咗去另外兩個決策局—衛生福利及食物局同環境運輸及工務局。
任關佩英喺2002年獲頒授金紫荊星章，2003年7月獲委任做非官守太平紳士。
任關佩英老公任錦漢係任志剛堂阿哥，亦係美國艾默生電氣公司亞太區總部企業項目及服務總裁。
梁文建

梁文建，前香港官員，曾經做過香港廉政專員。
施百偉

施百偉，前香港官員，曾經做過香港廉政專員。
歐亮賢

歐亮賢，前香港官員，曾經做過香港廉政專員。
謝法新

謝法新，前香港官員，曾經做過香港廉政專員。
班乃信

班乃信，前香港官員，曾經做過香港廉政專員。
衛理欽

衛理欽，前香港官員，曾經做過香港廉政專員。
陸鼎堂

陸鼎堂（Sir David Luddington，1920年8月18號—2009年1月26號）係香港廉政公署第二任廉政專員（1978年-1980年）。嗰時啱啱港府頒特赦令畀貪污嘅差佬，廉署嘅人冇晒士氣，陸鼎堂就喺呢個時候接手廉署。
姬達

姬達，前香港官員，曾經做過香港廉政專員。
啄木鳥

啄木鳥（粵拼：doek3 muk6 niu5）係鴷形目下面一個科，有約莫30個屬、200個品種。佢哋專啄木頭，食木頭入面嘅害蟲。
羅美路·盧卡古

羅美路·盧卡古（荷蘭文：Romelu Lukaku，1993年5月13號—）係一個比利時足球員，司職前鋒。以前效力過安德列治、西布朗（借用）、愛華頓、曼聯、國際米蘭、車路士同羅馬，而家效力緊意甲球會拿玻里。

攞過嘅獎
呢節要加長。
安德列治
比利時甲組足球聯賽 冠軍：2009/10年
國際米蘭
歐霸盃亞軍：2019-20賽季
意大利甲組足球聯賽冠軍：2020-21賽季
車路士
世界冠軍球會盃冠軍：2021
個人
比利時甲組足球聯賽最佳射手：2009/10年
海波蒂羅爾燕斯布陸

海波蒂羅爾燕斯布陸（英文：Hypo Tirol Innsbruck）係奧地利燕斯布陸嘅職業排球球會，依家打緊奧地利職業排球聯賽。
圖拉兵工廠

圖拉兵工廠（英文：FC Arsenal Tula），係俄羅斯圖拉嘅一間職業足球球會，依家踢緊俄羅斯甲組足球聯賽。
辛達卡拉

辛達卡拉（英文：C.D. Santa Clara），係葡萄牙蓬塔德爾加達嘅一間職業足球球會，依家踢緊葡萄牙超級足球聯賽。
古斯曼塔

古斯曼塔喺西班牙安達盧西亞省西維爾省嘅拿柪加巴市。呢座塔呈矩形， 高27米，設有城牆，建築風格係穆德哈爾風格。

史
呢座塔係由古斯曼家族喺西維爾王國內戰嗰陣建造，嗰陣咩啲拿·斯多呢也家族同阿爾科斯家族發生衝突。建做工程喺1440年開始，嗰時古斯曼家族嘅首領胡安·古斯曼攞到呢個村莊，嚟履行防禦同居住功能，幾年後喺1446年完成，入門口上方有一塊大理石碑，碑上刻有徽章，上面寫著：
“呢座塔係古斯曼家族嘅首領喺1446年起嘅，用嚟做防衛同居住功能”

描述
呢座塔係個有城牆嘅堅固堡壘。高27米，主要用磚建造，入門口同幾個窗就用咗石頭整成。塔裏面有四層拱頂，最上層嘅有個庭院，周圍有個城牆走道。佢嘅保存狀況係良好。根據傳說，呢座塔同羅馬城市伊他呢卡嘅遺跡有關聯。
1981年

1981年係平年，元旦係禮拜四。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國七十年
朝鮮半島
北朝鮮：主體七十年
日本
昭和五十六年
皇紀：2641年
佛曆：2523年 - 2524年
回曆：1401年2月24號 - 1402年3月4號
猶太曆：5741年4月25號 - 5742年4月5號
UNIX TIME：347155200 - 378691199
修正儒略日（MJD）：44605 - 44969

大件事
4月12號：哥倫比亞號穿梭機喺佛羅里達州甘迺迪航天中心首次發射升空，執行代號為「STS-1（英文：STS-1）」嘅太空任務。
6月：香港電台第二台啟播。
7月16號：馬哈迪成為馬來西亞首相。
10月6號：埃及總統沙特喺閱兵禮度俾人行刺死咗。
12月31號：馬來西亞首相馬哈迪宣布將馬來亞半島時間校快30分鐘同東馬時間相同，同東馬及香港一齊跨越1982年。而新加坡政府亦隨之更改，一直沿用至今。
苫小牧市

苫小牧市（日文讀音：とまこまいし，羅馬拼音：Tomakomai-shi；苫讀閃陰平或陰去，草蓆咁解）係日本北海道膽振支廳嘅一個城市。喺2024年10月人口有165,754人。
函館

函館（日文：函館／はこだてし Hakodate shi ）係日本北海道渡島綜合振興局一市，行政上叫函館市，而之前就叫箱館。喺2024年9月尾人口有237,331人，佢係日本指定嘅中核市之一。